
asupra cererii de reexaminare a Legii privind respingerea Ordonanţei de urgenţă a Guvernului nr. 89/2008 pentru modificarea Legii învăţământului nr. 84/1995
 (PL. x. 466/2008)

1. În conformitate cu prevederile art.135 din Regulamentul Camerei Deputaţilor, republicat, prin adresa nr. PLx. 466/2 februarie 2008, Comisia pentru învăţământ, ştiinţă, tineret şi sport a fost sesizată, spre dezbatere, cu cererea de reexaminare a Legii privind respingerea Ordonanţei de urgenţă a Guvernului nr. 89/2008 pentru modificarea Legii învăţământului nr. 84/1995.

Legea are ca obiect de reglementare modificarea Legii învăţământului nr. 84/1995, republicată, cu modificările şi completările ulterioare, în sensul eliminării confuziilor şi inechităţilor existente în sistemul de organizare a şcolilor doctorale şi a masteratelor, precum şi a criteriilor de evaluare diferite pentru instituţiile de învăţământ superior faţă de celelalte unităţi din sistemul naţional de cercetare-dezvoltare. 


2. În funcţie de obiectul şi conţinutul său, Legea face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi 26 deputaţi, din totalul de 31 membri ai Comisiei. 
În baza prevederilor art. 54 şi 55 din Regulamentul Camerei Deputaţilor, republicat, la dezbaterea Cererii de reexaminare a Legii au participat ca invitaţi:  doamna prof. univ. dr. ing. Ecaterina Andronescu – ministrul Educaţiei, Cercetării şi Inovării; doamna Oana Adriana Badea – secretar de stat şi domnul Mihai Păunică - director în cadrul Ministerului Educaţiei, Cercetării şi Inovării.

4. Potrivit prevederilor art. 75 alin. (1) din Constituţia României, republicată, şi ale art. 92  alin. (8) din Regulamentul Camerei Deputaţilor, republicat, Camera Deputaţilor este prima Cameră sesizată.


În urma dezbaterii, în şedinţa din 12 februarie 2009, Comisia, analizând motivele care au determinat transmiterea spre reexaminare a Legii privind respingerea Ordonanţei de urgenţă a Guvernului nr. 89/2008 pentru modificarea Legii învăţământului nr. 84/1995, a propus, cu 21 de voturi pentru respingere, 1 vot împotriva respingerii şi 4 abţineri, respingerea cererii de reexaminare a Legii din următoarele motive:


- la momentul actual există doar 5 universităţi cărora li s-a acordat calificativul „grad de încredere ridicat”. În consecinţă, Agenţia Română de Asigurare a Calităţii în Învăţământul Superior, care ar prelua responsabilitatea evaluării instituţiilor de învăţământ superior, nu ar avea resursele financiare şi materiale să îşi îndeplinească atribuţiile în timp util, fără a perturba sistemul de învăţământ, având în vedere că există circa 15.000 de dosare ce trebuie evaluate şi o mare parte dintre acestea ar fi trebuit analizate până la 1 octombrie 2008 pentru a se putea realiza înscrierea studenţilor în anul universitar 2008 - 2009;


- s-ar crea un monopol al ARACIS cu privire la evaluare capacităţii şi al gradului de a desfăşura activitate didactică de către instituţiile de învăţământ superior, precum şi la acordarea calificativului „grad de încredere ridicat” acestora;

- în Legea nr. 2/2008 privind modificarea Legii învăţământului nr. 84/1995, republicată, la art. 146 alin. (2) se prevede înfiinţarea funcţiei de preşedinte al universităţii cu atribuţii stabilite prin Carta universităţii, nefiind necesară o nouă reglementare.

ANEXĂ

I. Amendamente admise

	Nr.crt.
	Text act normativ de bază


	Text Lege
	Text propus de Comisie

(autorul amendamentului)
	Motivare 

	1.
	---
	Titlul Legii: Lege privind respingerea Ordonanţei de urgenţă a Guvernului nr. 89/2008 pentru modificarea Legii învăţământului nr. 84/1995
	Text nemodificat.
	

	2.
	---
	Articol unic. -  Se respinge Ordonanţa de urgenţă a Guvernului nr. 89 din 24 iunie 2008 pentru modificarea Legii învăţământului nr. 84/1995,  publicată în Monitorul Oficial al României, Partea I, nr. 480 din 30 iulie 2008.
	Text nemodificat.
	

	3.
	---
	Titlul Ordonanţei:  Ordonanţă de urgenţă pentru modificarea Legii învăţământului, nr. 84/1995
	Se respinge.
	

	4.
	---
	Articol unic. -  Legea învăţământului nr. 84/1995, republicată în Monitorul Oficial al României, Partea I, nr. 606 din 10 decembrie 1999, cu modificările şi completările ulterioare, se modifică după cum urmează:
	Se respinge.
	

	5. 
	Art. 70 - (3) Universităţile acreditate, supuse periodic evaluării instituţionale, pot decide, prin hotărâre a senatului,  înfiinţarea, conţinutul şi oportunitatea programelor de masterat, de doctorat şi de studii postuniversitare, cuprinse în domeniile ştiinţifice ale universităţii.
	1. Alineatul (3) al articolului 70 va avea următorul cuprins:
„(3) Instituţiile de învăţământ superior acreditate şi evaluate cu calificativul «grad de încredere ridicat» de către Agenţia Română de Asigurare a Calităţii în Învăţământul Superior pot decide, prin hotărâre a senatului, înfiinţarea, conţinutul şi oportunitatea programelor de masterat cuprinse în domeniile ştiinţifice ale universităţii.”
	Se respinge.
	

	6. 
	Art. 80 – (2)  Începând cu anul 2008, instituţiile de învăţământ superior acreditate şi evaluate cu calificativul „gard de încredere ridicat”  de către Agenţia Română de Asigurare a Calităţii în Învăţământul Superior se consideră acreditate pentru a desfăşura activităţi de cercetare-dezvoltare şi inovare, în sensul prevederilor art. 33 al Ordonanţei Guvernului nr. 57/2002 privind cercetarea ştiinţifică şi dezvoltarea tehnologică, aprobată cu modificări şi completări prin Legea nr. 324/2003, cu modificările şi completările ulterioare. 
	2. La articolul 80, alineatul (2) se abrogă.
	Se respinge.
	

	7.
	Art. 146 – (2) Se înfiinţează funcţia de preşedinte al universităţii, cu atribuţii stabilite prin Carta universităţii. 
	3. La articolului 146, alineatul (2) va avea următorul cuprins:

„(2) Instituţiile de învăţământ superior pot înfiinţa funcţia de preşedinte al universităţii, cu atribuţii stabilite prin Carta universităţii.”
	Se respinge.

